
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧЕ АДМИНИСТРАТИВЛӐ ПРАВӐНА ПӐСНИСЕМ ҪИНЧЕН" САККУНӖН 
9 СТАТЙИНЕ УЛШӐНУ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи чӳк уйӑхӗн 30-мӗшӗнче
йышӑннӑ

1 статья
Чӑваш Республикин "Чӑваш Республикинче административлӑ правӑна пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2003, 55 №; 2005, 62, 64, 65 №-сем; 2006, 69, 72 №-сем; 2007, 73, 74 №-сем; 2008, 75, 77, 78 №-сем; 2009, 81, 82 №-сем; 2010, 84, 86 №-сем; 2011, 88–91 №-сем; 2012, 92 (I том), 94, 96 №-cем; Чӑваш Республикин Саккунӗсен пуххи, 2013, 7, 12 №-сем; 2014, 3, 6, 9, 11, 12 №-сем; 2015, 6, 10 №-сем; 2016, 3, 4, 10, 11 №-сем; 2017, 2–4, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫу уйӑхӗн 8-мӗшӗ, ҫӗртме уйӑхӗн 27-мӗшӗ, раштав уйӑхӗн 5-мӗшӗ, раштав уйӑхӗн 26-мӗшӗ; 2019, нарӑс уйӑхӗн 20-мӗшӗ, утӑ уйӑхӗн 17-мӗшӗ; 2020, пуш уйӑхӗн 4-мӗшӗ, пуш уйӑхӗн 25-мӗшӗ, ҫӗртме уйӑхӗн 3-мӗшӗ, авӑн уйӑхӗн 30-мӗшӗ, юпа уйӑхӗн 28-мӗшӗ; 2021, утӑ уйӑхӗн 1-мӗшӗ, юпа уйӑхӗн 27-мӗшӗ, раштав уйӑхӗн 2-мӗшӗ, раштав уйӑхӗн 29-мӗшӗ; 2022, утӑ уйӑхӗн 13-мӗшӗ, юпа уйӑхӗн 5-мӗшӗ, раштав уйӑхӗн 22-мӗшӗ; 2023, нарӑс уйӑхӗн 22-мӗшӗ, ака уйӑхӗн 26-мӗшӗ, утӑ уйӑхӗн 19-мӗшӗ) 9 статйине улшӑну кӗртес, ӑна ҫакӑн пек ҫырса хурас:
"9 статья.	Граждансен шӑплӑхне тата канлӗхне пӑсакан ӗҫсем туни

1. Чӑваш Республикин Чӑваш Республикин территорийӗнче граждансене шӑплӑхпа тата канлӗхпе тивӗҫтерессипе ҫыхӑннӑ хутшӑнусене йӗркелекен саккунӗпе (малалла – шӑплӑх ҫинчен калакан саккун) пӑхса хӑварнӑ ӗҫсене (ӗҫсем туманни), вӗсем шӑплӑх ҫинчен калакан саккунпа палӑртнӑ вӑхӑт тапхӑрӗсенче граждансен шӑплӑхне тата канлӗхне пӑсасси патне илсе ҫитернӗ, тунӑшӑн –
асӑрхаттараҫҫӗ е граждансене – пӗр пин тенкӗрен пуҫласа икӗ пин тенкӗ таран; должноҫри ҫынсене – икӗ пин тенкӗрен пуҫласа пилӗк пин тенкӗ таран; юридически сӑпатсене пилӗк пин тенкӗрен пуҫласа вун пилӗк пин тенкӗ таран административлӑ штраф тӳлеттереҫҫӗ.
2. Ҫак статьян 1-мӗш пайӗпе пӑхса хӑварнӑ административлӑ правӑна тепӗр хут пӑснӑшӑн –
граждансене – икӗ пин тенкӗрен пуҫласа виҫӗ пин тенкӗ таран; должноҫри ҫынсене – пилӗк пин тенкӗрен пуҫласа вунӑ пин тенкӗ таран; юридически сӑпатсене вун пилӗк пин тенкӗрен пуҫласа вӑтӑр пин тенкӗ таран административлӑ штраф тӳлеттереҫҫӗ.
Асӑрхаттарни. Шӑплӑх ҫинчен калакан саккунпа килӗшӳллӗн граждансен шӑплӑхне тата канлӗхне пӑсасси патне илсе ҫитерекен ӗҫсем (ӗҫсем туманни) тесе хытӑ кӑшкӑрашнине, тӑпӑртатнине, шӑхӑрнине, юрланине, музыка инструменчӗсемпе усӑ курнине, шакканине, сӗтел-пукана куҫарнине, строительствӑпа монтаж, строительствӑпа юсав, тиевпе пушатмалли ӗҫсем туса ирттернине, сасӑ кӑларакан тата сасӑ вӑйлатакан хатӗрсене (радиоприемниксене, магнитофонсене, телевизорсене тата ыттисене), ҫав шутра транспорт хатӗрӗсем, балконсем тата чӳрече янаххисем ҫине вырнаҫтарнисене, вӑйлӑ сасӑ кӑларттарса усӑ курнине, транспорт хатӗрне харпӑрлӑхра тытакан (хуҫа) транспорт хатӗрӗн ӗҫлесе кайнӑ хурал сигнализацине сӳнтерес енӗпе мерӑсем йышӑнманнине, Раҫҫей Федерацийӗн ҫул-йӗр хӑрушсӑрлӑхӗ ҫинчен калакан нормативлӑ право акчӗсемпе пӑхса хӑварман тӗслӗхсенче транспорт хатӗрӗн сасӑ сигналӗсемпе усӑ курнине, килти чӗр чун хуҫи килти чӗр чуна вӗрме, улама тата килти чӗр чун кӑларакан ытти шӑв-шава чарас енӗпе мерӑсем йышӑнманнине, пиротехника хатӗрӗсемпе усӑ курнине калаҫҫӗ.
Ҫак статья положенийӗсем правӑна пӑснисене чарса лартас тата сирсе ярас, аварие, хӑй тӗллӗн пулакан инкексене, чрезвычайлӑ ытти лару-тӑрӑва сирес тата ун сиенне пӗтерес, граждансен хӑрушсӑрлӑхне тивӗҫтернипе е халӑхӑн пурнӑҫ условийӗсене тивӗҫтерекен объекчӗсем ӗҫленипе ҫыхӑннӑ пӗр тӑхтамасӑр пурнӑҫламалли ӗҫсене тӑвас тӗллевпе, тӗн йӑли-йӗркисене тата церемонийӗсене ирттернӗ чухне тӑвакан ӗҫсемпе, ҫавӑн пекех патшалӑх влаҫӗн органӗсем е вырӑнти хӑй тытӑмлӑх органӗсем ирӗк панипе культурӑллӑ-массӑллӑ мероприятисем, спорт тата массӑллӑ ытти мероприятисем ирттернӗ чухне тӑвакан ӗҫсемпе, Раҫҫей Федерацийӗн Административлӑ правӑна пӑснисем ҫинчен калакан кодексӗпе правӑна пӑснӑшӑн административлӑ яваплӑх пӑхса хӑварнӑ ӗҫсемпе, Ҫӗнӗ ҫул уявне раштав уйӑхӗн 31-мӗшӗнче, 22 сехетрен пуҫласа кӑрлач уйӑхӗн 1-мӗшӗнчи 4 сехетчен ирттерессипе пурнӑҫлакан ӗҫсемпе ҫыхӑннӑ ӗҫсене тӑвас тӗллевпе граждансем, должноҫри ҫынсем тата юридически сӑпатсем пурнӑҫлакан ӗҫсене пырса тивмеҫҫӗ.".

2 статья
Ҫак Саккун 2024 ҫулхи пуш уйӑхӗн 1-мӗшӗнчен пуҫласа вӑя кӗрет те 2030 ҫулхи нарӑс уйӑхӗн 28-мӗшӗччен (кӗртсе) вӑйра тӑрать.

